CELEX: C2004/262/99
Language: lv
Date: 2004-10-23 00:00:00
Title: Lieta T-342/04: Prasība pret Eiropas Kopienu Komisiju, ko Herta Adam iesniedza 2004. gada 9. augustā

23.10.2004   
            
            
               LV
            
            
               Eiropas Savienības Oficiālais Vēstnesis
            
            
               C 262/54
            
         Prasība pret Eiropas Kopienu Komisiju, ko Herta Adam iesniedza 2004. gada 9. augustā
   (Lieta T-342/04)
   (2004/C 262/99)
   tiesvedības valoda – franču
   Eiropas Kopienu Pirmās instances tiesā 2004. gada 9. augustā izskatīšanai ir iesniegta prasība pret Eiropas Kopienu Komisiju, ko cēla Herta Adam, Brisele (Beļģija), kuru pārstāv Sébastien Orlandi, Albert Coolen, Jean-Noël Loius un Etienne Marchal, avocats, kas norādīja adresi Luksemburgā.
   Prasītāja prasījumi Pirmās instances tiesai ir šādi:
   
               —
            
            
               atcelt Komisijas lēmumu, ar kuru prasītājai tika atteikts piešķirt kompensāciju par pārcelšanos, kas paredzēta Vispārējo Civildienesta noteikumu VII pielikuma 4. panta 1. panta a)apakšpunktā;
            
         
               —
            
            
               piespriest atbildētājai atlīdzināt izdevumus.
            
         Pamati un galvenie argumenti
   Pamatojot savu prasību, prasītāja atsaucas uz Vispārējo Civildienesta noteikumu VII pielikuma 4. panta 1. panta a) apakšpunkta pārkāpumu tajā apstāklī, ka Komisija neuzskatīja to laika posmu, kurā prasītāja strādāja Vācijas pavalsts pārstāvniecības birojā Briselē, par darbu citas valsts labā. Prasītāja atsaucas arī uz vienlīdzīgas attieksmes principa pārkāpumu.